Poplap met 'n Stoflap: April 2012
Ek het verlede week belowe ek sal wys waat 'n klomp van my hekelblomme groei. Dit groei hier:
rondom 'n gehekekelde sak
Dit het bobbels (ek weet nie of daar so 'n woord in Afrikaans bestaan nie) aan die punte van die toetrek toutjie,
en 'n vrolike voering,
sodat klein goedjies nie uitglip nie.
Die sak is nou Maritza ('n splinternuwe vriendin) sin. Sy het 'n klein ou dogtertjie met krulhaartjies en blou ogies, Lisa, aan wie hierdie handsakkie nou behoort:
Die handsakkie het 'n geheklede bandjie: en 'n hartjie-knopie wat dit toehou:
en die blommetjie
kan afhaal, sodat Lisa dit op 'n truitjie of hoedjie of so-iets ook kan sit. Dis met sulke klein plastiek speldjies vas:
Die speldjies is eintlik steek-merkers maar hulle werk uitstekend vir goedjies op kinders se truitjies of mussies ens. want hulle is onder andere nie skerp nie en hulle maak stewig toe.
Dis dan my storie van vandag. Ek is besig met 'n knippery en 'n stikkery en 'n breiery (my stoflap lê verlate in 'n laai en my besem sug in die besemkas) maar daarvan vertel ek julle volgende week. Geplaas deur
Ek het gistraand laat gou 'n lysie gemaak van al die dingetjies wat daagliks in die kombuis gedoen moet word sodat daar nie dispute in ons huis onstaan nie. Almal se huisreëls en roetines is natuurlik uniek, maar ek deel graag ons sin, as iemand dalk hande in die hare nie weet waar om te begin nie. Hier is vroeëre medewerkers in my kombuis.
Die enetjie met die lang poniestert en 'a woman's work is never done' uitdrukking het nou haar eie kombuis, en die engeltje met die goue krulle is nou my (karig) betaalde kombuis-assistent. Hy is welliswaar nie meer so entoesiasties soos op die foto nie, maar studente is arm en geld is geld:) En hier is die beloofde lysie: Kombuisroetine
1. Maak klein wasbakkie
vol warm water.
2. Ruim werksoppervlakte een op ‘n keer op - vuil skottelgoed by skottlegoedwasser
4. Maak oppervlakte skoon en droog. 5. Neem skille-emmertjie uit- spoel uit indien nodig (Ons het 'n kompos-hoop)
9. Vee kombuisvloer. 10. Neem asdromsak
uit as dit vol is.
11. Maak wasbakke
en krane skoon en droog. 12. Hang vuil vadoeke buite om droog te word, en haal skones
uit. Geplaas deur